**JEGYZŐKÖNYVI KIVONAT**

**A HELYI VÁLASZTÁSI BIZOTTSÁG**

**2017. évi 1. SZ. ÜLÉSÉRŐL**

Készült a Helyi Választási Bizottság 2017. február 2-án 14.00 órakor a Józsefvárosi Önkormányzat Polgármesteri Hivatal (Budapest VIII. Baross u. 63-67.) I. em. 100-as hivatalos helyiségében megtartott **1. számú** üléséről.

Budapest Főváros VIII. kerületi Helyi Választási Bizottság dr. Galambos Károly lemondása tárgyában 1/2017. (II.02.) számon 2 igen szavazattal, egyhangúlag a következő határozatot hozta:

**Budapest Főváros VIII. kerületi Helyi Választási Bizottság dr. Galambos Károly Helyi Választási Bizottságban betöltött tagságáról való lemondás alapján dr. Galambos Károly Budapest Főváros VIII. kerületi Helyi Választási Bizottsági tag megbízatásának megszűnését 2016. szeptember 08. napjával megállapítja.**

A választási bizottság elsőfokú határozata ellen a központi névjegyzékben szereplő választópolgár, jelölt, jelölő szervezet, továbbá az ügyben érintett természetes és jogi személy, jogi személyiség nélküli szervezet a Fővárosi Választási Bizottságnak címzett fellebbezést nyújthat be jogszabálysértésre hivatkozással, illetve a mérlegelési jogkörben hozott határozattal szemben a meghozataltól számított három napon belül a Budapest Főváros VIII. kerületi Helyi Választási Bizottságnál (1082 Budapest VIII. kerület, Baross u. 63-67., fax: 313-6696, email: valasztas@jozsefvaros.hu) úgy, hogy az legkésőbb 2017. február 05. (vasárnap) 16.00 óráig megérkezzen. A fellebbezésnek tartalmaznia kell a kérelem Ve. 223. § (3) bekezdése szerinti alapját, a benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét, a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba-vételi számát. A fellebbezés tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét. A fellebbezésben új tények és bizonyítékok is felhozhatók.

**I n d o k o l á s**

I.

Dr. Galambos Károly 2016. szeptember 08. napján a Helyi Választási Bizottsághoz címezve, Budapest Főváros VIII. kerület Helyi Választási Bizottságban betöltött tagságáról való írásbeli lemondását benyújtotta.

II.

Budapest Főváros VIII. kerület Józsefvárosi Önkormányzat Képviselő-testülete a 188/2014. (VIII. 27.) számú határozatában Budapest Főváros VIII. kerület Helyi Választási Bizottság tagjának dr. Galambos Károlyt megválasztotta.

A választási eljárásról szóló 2013. évi XXXVI. törvény (a továbbiakban: Ve.) 34. § (1) bekezdés c) pontja alapján a választási bizottság tagjának megbízatása megszűnik lemondással. A Ve. 34. § (2) bekezdés alapján a választási bizottsági tag megbízatásának megszűnését a választási bizottság határozattal állapítja meg.

Fentiekre tekintettel Budapest Főváros VIII. kerület Helyi Választási Bizottság dr. Galambos Károly Budapest Főváros VIII. kerület Helyi Választási Bizottsági tag megbízatásának megszűnését megállapította.

III.

A Budapest Főváros VIII. kerület Helyi Választási Bizottság hatásköre és határozata a Ve. 10. §-ában, 34. § (1)-(2) bekezdésében, 35. § (1) bekezdésében, 44. § (1) bekezdésében, 45. § (1) és (2) bekezdésében, 46. §-ában foglaltakon, a jogorvoslat lehetőségről szóló tájékoztatás pedig a Ve. 10. § (3), 221. §, a 223.-225. §-okon, a 307/P. § (2) bekezdés c) pontján alapul.

 **Tavaszi Józsefné**

 Budapest Főváros VIII. kerület

 Helyi Választási Bizottság elnökhelyettese